ВИСОКА ПОСЛОВНА ШКОЛА

СТРУКОВНИХ СТУДИЈА

НОВИ САД

БРОЈ: **1-37/1-7**

ДАТУМ: **09.10.2017.** године

На основу члана 63. став 3. Закона о јавним набавкама („Службени гласник РС“, бр. 124/2012,14/15 и 68/15), а све у складу са чланом 20. истог Закона, Висока пословна школа струковних студија у Новом Саду, у својству Наручиоца, објављује:

**Појашњење у вези са конкурсном документацијом за
 поступак јавне набавке радови-отворени поступак, ознаке и броја**

**ЈН 1-37/1**

**„Текуће поправке и одржавање крова на згради Школе“**

Потенцијални понуђач је упутио захтев за додатним појашњењем у вези са јавном набавком „**Текуће поправке и одржавање крова на згради Школе“**, ознаке и броја ЈН 1-37/1.

**Захтев за појашњење од 06.10.2017.године:**

Поштовани,

На основу члана 63. Став 2. Закона о јавним набавкама („Службени гласник РС“, бр.124/12 и 14/15) тражимо од Наручиоца додатне информације или појашњења у вези ЈН бр. 1-37/1- чији је предмет извођење радова, текуће поправке и одржавање крова на згради школе, обликован по партијама , а које се односе на следеће:

Питање бр.1

Интеесује нас, зашто захтевате да понуђачи у понуди доставе важеће решење о испуњености услова за добијање лиценце за извођење радова и грађење објеката које издаје Министарство грађевинарства, саобраћаја и инфрастуктуре, кад по закону за овакве радове није предвиђена дозвола надлежног органа за обављање делатности која је предмет јавне набавке.

По Члану 75. ст. 1 тачка 5 ЗЈН наручилац може да захтева од понуђача као обавезан услов да имају важећу дозволу надлежног органа за обављање делатности која је предмет јавне набавке, ако је таква дозвола предвиђена посебним прописом, мађутим као што смо навели понуђачима и извођачима ове врсте радова није предвиђена посебним прописом дозвола надлежног органа за обављање делатности.

У Вашем опису доказа који захтевате у тачки 5 обавезних услова написали сте да се као доказ достави важеће решење (лиценца) за грађење објеката за које грађевинску дозволу издаје Министарство грађевинарства, саобраћаја, инфраструктуре.

Увидом у Члан 133 Закона о планирању и изградњи који Вам достављамо у прилогу, нигде не пише да Министарство издаје дозволу за грађење објеката који је предмет јавне набавке.

Сматрамо да је ваш захтев неоснован и контрадикторан, није у складу са предметом набавке, и поступили сте супротно Члану 75 Закона о јавним набавкама, те Вам сугеришемо да извршите измену конкурсне документације тако што ћете избрисати тачку 5. обавезних услова у којем тражите да понуђачи доставе наведено решење, у противном бићемо принуђени да остварујемо права преко комисије за заштиту понуђача у поступцима јавних набавки.

**Питање бр 2.**

**Да ли је за наручиоца прихватљиво, односно да ли понуђач испуњава услов ако има у радном односу или радно ангажованог грађевинског инжењера са лиценцом 400 или 411 које по опису одговарају лиценци 410 одговорног извођача радова?**

**Прилог: извод из Закона о планирању и изградњи, Члан 133**

**С поштовањем,**

 **Одговор на 1. питање:**

У складу са постављеним питањем извршена је измена конкурне документације за јавну набавку **Текуће поправке и одржавање крова на згради Школе ознаке и броја ЈН 1-37/1, и то у делу обавезних услова које треба да испуњава понуђач.**

 **Одговор на 2. питање:**

У складу са постављеним питањем извршена је измена конкурне документације за јавну набавку **Текуће поправке и одржавање крова на згради Школе ознаке и броја ЈН 1-37/1, и то у делу додатних услова које треба да испуњава понуђач.**

**Комисија за јавне набавке**